Ego Bernardus, in Dei nomine, dono ad locum Cluniacum de rebus meis quæ sunt in pago Matiscensi, scilicet in villa Turniaco: hoc est curtilum unum in dominicatu, cum vinea et campo simul tenente; terminatur vero ex omnibus partibus via publica. Donationem autem hanc pro anima facio Humberti, filii mei. Dono etiam in ipsa villa meam partem de silva, pro ejusdem filii mei anima, ut faciant rectores predicti loci quicquid exinde facere voluerint. Actum Cluniaco publice. S. Bernardi, qui fieri et firmare rogavit. S. Bernardi et Huberti et Evrardi et Rollanni et Ingelsindis et Aimoni et Ainardi. Aldebaldus scripsit, regnante Hugone anno III.